Yhteiskunnallisesta huono-osaisuudesta kirjoitetaan nyt enemmän kuin aikoihin. Kirjailija-toimittaja Asta Lepän mukaan jutuissa esiintyvät ihmiset kuitenkin antavat turhan kapean kuvan suomalaisesta köyhyydestä.

Mitä keskiluokkainen ihminen voi ja saa köyhän ihmisen todellisuudesta sanoa?

Tätä on toimittaja Asta Leppä pohtinut viime vuosina paljonkin.

Ensimmäisen sysäyksen aiheeseen antoi hänen Olivia-lehteen tekemänsä henkilökohtainen juttu, jossa hän kertoi omasta elintason laskustaan avioeron ja puolison kuoleman jälkeen.